**Aleksandr Igorevitš Hohlatšov** (ven. Александр Игоревич Хохлачёв; s. 9. syyskuuta 1993 Moskova, Venäjä) on venäläinen jääkiekkoilija. Hän on pelipaikaltaan keskushyökkääjä, mutta osaa pelata myös laidassa. Hohlatšovin vahvuudet ovat maalintekotaito, luistelu ja luovuus.

Ura
---

### Seuraura

Hohlatšov on Spartak Moskovan kasvatti. Hän pelasi kauden 2009–2010 Venäjän nuorten sarjaa eli MHL:ää MHK Spartakin joukkueessa. Hän siirtyi Pohjois-Amerikan juniorisarjoihin kun OHL-joukkue Windsor Spitfires varasi Hohlatšovin CHL:n varaustilaisuuden 23. pelaajana kesällä 2010.

Kausi 2010–2011 oli Hohlatšovin ensimmäinen Windsorissa. Hän oli tehoilla 34+42=76 joukkueen toiseksi paras maalintekijä ja kolmanneksi paras pistemies. Boston Bruins varasi Hohlatšovin NHL:ään toisella kierroksella 40. pelaajana kesällä 2011. Hän oli varaustilaisuuden toisena varattu venäläispelaaja Vladislav Namestnikovin jälkeen. Hohlatšov pelasi myös kauden 2011–2012 Windsorissa, jolloin oli joukkueensa toiseksi paras pistemies tehoilla 25+44.

Kesällä 2012 Hohlatšov teki sopimuksen Bruinsin kanssa, mutta sopi samalla, että pelaa kauden 2012–2013 lainalla KHL-joukkue Spartak Moskovassa. Hän pelasi KHL:ssä kuitenkin vain 26 ottelua kunnes palasi Windsoriin OHL-liigaan. Aivan kauden lopulla Bruins kutsui Hohlatšovin farmijoukkueeseensa AHL-liigaan.

Kauden 2013–2014 Hohlatšov pelasi melkein kokonaan AHL-liigan Providence Bruinsissa. Huhtikuussa 2014 hän pelasi uransa ensimmäisen ottelun Bostonissa, mikä jäi hänen ainoaksi NHL-otteluksi.

Kaudeksi 2016–17 Hohlatšov siirtyi KHL-joukkue SKA Pietariin.

### Maajoukkueura

Hohlatšov oli voittamassa alle 20-vuotiaiden MM-hopeaa vuonna 2012, jolloin hän oli neljällä osumallaan Venäjän toiseksi paras maalintekijä Jevgeni Kuznetsovin jälkeen. Hohlatšov jakoi vuonna 2010 alle 17-vuotiaiden World Hockey Challengen maalipörssin voiton Yhdysvaltain J. T. Millerin, Ruotsin Mika Zibanejadin ja Suomen Joel Armian kanssa. Hän sijoittui turnauksen pistepörssissä toiseksi Yhdysvaltain Rocco Grimaldin jälkeen ja valittiin tähdistökentälliseen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2009–2010 | MHK Spartak | MHL | 51 | 15 | 25 | 40 | 22 | – | – | – | – | – |
| 2010–2011 | Windsor Spitfires | OHL | 67 | 34 | 42 | 76 | 28 | 18 | 9 | 11 | 20 | 8 |
| 2011–2012 | Windsor Spitfires | OHL | 56 | 25 | 44 | 69 | 32 | – | – | – | – | – | JMM | 7 | 4 | 1 | 5 | 6 |
| 2012–2013 | Spartak MoskovaWindsor SpitfiresProvidence Bruins | KHLOHLAHL | 262911 | 2222 | 5261 | 7483 | 20208 | ––– | ––– | ––– | ––– | ––– |
| 2013–2014 | Providence BruinsBoston Bruins | AHLNHL | 651 | 210 | 360 | 570 | 282 | 12– | 9– | 5– | 14– | 12– |
| 2014–2015 | Providence BruinsBoston Bruins | AHLNHL | 613 | 150 | 280 | 430 | 280 | 5– | 2– | 1– | 3– | 4– |
| 2015–2016 | Providence BruinsBoston Bruins | AHLNHL | 605 | 230 | 450 | 680 | 120 | 3– | 0– | 2– | 2– | 2– |
| 2016–2017 | SKA Pietari | KHL | 25 | 5 | 5 | 10 | 2 | 9 | 0 | 1 | 1 | 11 |
| 2017–2018 | HK Spartak Moskova | KHL | 52 | 19 | 31 | 50 | 48 | 4 | 0 | 1 | 1 | 6 |
| 2018–2019 | HK Spartak Moskova | KHL | 54 | 18 | 19 | 37 | 34 | 6 | 0 | 1 | 1 | 10 |
| 2019–2020 | HK Spartak Moskova | KHL | 56 | 14 | 18 | 32 | 24 | 6 | 2 | 3 | 5 | 14 |
| 2020–2021 | Avangard Omsk | KHL | 59 | 11 | 23 | 34 | 20 | 23 | 1 | 4 | 5 | 8 |
| 6 kautta | yhteensä | KHL | 272 | 69 | 101 | 170 | 148 | 48 | 3 | 10 | 13 | 49 |
| 3 kautta | yhteensä | NHL | 9 | 0 | 0 | 0 | 2 | – | – | – | – | – |
| 4 kautta | yhteensä | AHL | 197 | 61 | 110 | 171 | 76 | 20 | 11 | 8 | 19 | 18 |

Lähteet
-------

* Aleksandr Hohlatšov The Internet Hockey Databasessa (englanniksi)
* Aleksandr Hohlatšov *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  EliteProspects
2. ↑  IIHF Approves Khokhlachev Transfer to the Spitfires  19.8.2010. OurSports Central. Viitattu 13.1.2012. (englanniksi)
3. ↑  Anderson, Renee: Khokhlachev: NHL Is Still My Dream *BostonBruins.com*.  29.6.2012. Boston Bruins. Viitattu 1.7.2012. (englanniksi)
4. ↑  Khokhlachev back with Spitfires  8.1.2013. Windsor Spitfires. Viitattu 8.7.2014. (englanniksi)